Þriðjudaginn 13. júní verður dagurinn „ Kópavogur gegn plasti “ haldinn hjá Vinnuskóla Kópavogs . 450 starfsmenn á vegum Vinnuskólans munu þræða bæinn og tína upp allt plast sem á vegi þeirra verður . Auk Vinnuskólans tekur Þjónustumiðstöð Kópavogbæjar þátt í plasthreinsuninni og verða allir sumarstarfsmenn bæjarins sem sinna garðvinnu í plasthreinsun þennan dag . Þá tekur Blái herinn þátt í deginum og liðsinnir við hreinsun á plasti á strandlengjunni í Kópavogi . Vinnuskólinn hvetur alla Kópavogsbúa til að taka þátt í að hreinsa bæinn og fjarlægja allt plast , hvort sem það er í garðinum heima , í kringum húsið , á bílastæðinu eða á leiðinni í vinnuna . Settir verða upp gámar frá Gámaþjónustunni hf. á fimm stöðum í bænum ; Við HörðuvallaskólaÁlfhólsskólaMenntaskólann í Kópavogi KársnesskólaLindaskóla Bæjarbúum býðst að koma með úrgangsplast sem farið verður með í endurvinnslu í gámana . Gámarnir verða á þessum stöðum fram á miðvikudaginn 14. júní . Í lokin verður verður allt plastið vigtað til að setja tölu á dagsverkið og til að sjá hversu mikið plast liggur á víð og dreif um bæinn . Það verður síðan vonandi hvatning til starfsmanna Vinnuskólans sem og bæjarbúa til að minnka plastnotkun í framtíðinni .